નવી દિલ્હી : બહુચર્ચિત શિનાબોરા મર્ડર કેસમાં સીબીઆઇને વધારે એક મહત્વની સફળતા મળી છે. ઓગષ્ટ 2012માં રાયગઢનાં જંગલોમાંથી મળેલી લાશનાં અવશેષોની તપાસ બાદ તે બાબત કન્ફર્ન થઇ ચુકી છે કે લાશ શીનાની જ હતી. ઉલ્લેખનીય છે કે 24 વર્ષીય શીના બોરાની હત્યા 2012માં કરવામાં આવી હતી. જેની લાશને રાયગઢનાં જંગલોમાં ઠેકાણે પાડી દેવામાં આવી હતી. શીનાની હત્યાનાં આરોપમાં તેની માં ઇન્દ્રાણી મુખર્જી, સાવકા પિતા સંજીવ ખન્ના અને ઇન્દ્રાણીનાં ડ્રાઇવર શ્યામવરનો પણ સમાવેશ થાય છે.